Korzinka.uz Yangi yilga bag‘ishlangan sovg‘alari haqida e’lon qildi

Korzinka.uz supermarketlari tarmog‘i Yangi yil arafasida o‘z mehmonlari uchun ajoyib sovg‘alar tayyorlab qo‘ydi.
Yangi yil – hamma uchun eng sevimli va uzoq kutiladigan bayram. Hattoki kattalar ham o‘zlarini biroz bo‘lsa-da beg‘ubor boladek his etib mo‘jizali va sehrli ertaklar olami haqida orzu qilishi mumkin. Barcha Korzinka.uz supermarketlarida allaqachon bayram shukuhi hukm surmoqda.
Korzinka.uz Integro supermarketiga bormoqchi bo‘lsangiz, qalinroq kiyining, chunki siz “Muz yurak” ertagidagi Elzaning saltanatiga  tashrif buyurasiz. TTZ supermarketida Shrek va Fiona mehmonlarga ajoyib kayfiyat ulashmoqda. Sergelidagi Korzinka.uz supermarketida Qor Malikasining o‘zi hukmronlik qilmoqda. Ayniqsa, mehmonlar Yunusoboddagi supermarketda Mikki va Minni Maus tashrifidan judayam xursand bo‘lmoqda.

Garri Potter hikoyasi muxlislari uchun S. Azimov ko‘chasidagi supermarketda Hogvarts qasri eshiklari ochilmoqda. Hazilni va bananlarni sevuvchi Minionlarni Abay va Mercato supermarketlarida uchratishingiz mumkin. Rakat supermarketida Ota Smurf, Smurfetta va Mahmadona sabrsizlik bilan mehmonlarni kutmoqda. Bayram davrida aeroportdagi Korzinka.uz supermarketi “Ayiqcha Vinni” multfilmidagi sehrli o‘rmonga aylanadi. Yusuf Xos Hojib ko‘chasi (IIV)dagi Korzinka.uz’da  mehmonlar Oppog‘oy va gnomlar tashrifidan xursand. Qoratosh dahasidagi supermarketda barcha uchun sevimli bo‘lgan olmaxon, dangasa Sid va mamont Menni “Muzlik Davri”ga chorlamoqda.

Ijtimoiy tarmoqlaning faol foydalanuvchilari bizning “Sehrli check in” aksiyamizda ishtirok etishlari mumkin. Buning uchun bor-yo‘g‘i ertak qahramonlaridan biri bilan birga suratga tushib, uni Instagram’ga #Korzinkauz2015 yoki #Корзинкауз2015 heshtegi bilan belgilab (check in) yuklash kerak. Ishonch uchun minnatdorlik ramzi sifatida barcha aksiya ishtirokchilari rasmlari supermarket tarmoqlarini bezatib turadi.

Ertak qahramonlaridan tashqari, Jaz-bend ijrosidagi musiqalarni eshitishingiz mumkin. 15-dekabrdan 26-dekabrgacha “Bayram ohangi” aksiyasidan barcha supermarketlarda soat 17:00 dan 19:00 gacha quyidagi tartib bo‘yicha bahramand bo‘lishingiz mumkin:
15-dekabr — Korzinka.uz’ning TTZ filiali;
16-dekabr — Sergeli filiali;
17-dekabr — S.Azimov filiali;
18-dekabr — Abay filiali;
19-dekabr — Qoratosh filiali;
20 va 21-dekabr — IIV filiali;
22-dekabr — Mercato filiali;
23-dekabr — Yunusobod filiali;
24-dekabr — Rakat filiali;
25-dekabr — Aeroport filiali;
26-dekabr — Integro filiali (Chilonzor).

Shuningdek 15-dekabrdan eng jajji do‘stlarimiz uchun “Bolalardan Korzinkaga xat” dasturi boshlandi. 25-dekabrgacha Biz 13 yoshgacha bo‘lgan bolalardan ular uchun bayram kayfiyatini taqdim etadigan, ular uzoq vaqt orzu qilgan va ularning bayramini bezay oladigan tilaklar xatini qabul qilamiz. Tanlov ishtirokchilarining hech biri sovrinsiz qolmaydi, tilaklarning eng qiziqarlisi chin dildan amalga oshiriladi.

“Diqqat, hurmatli mehmonlar! Korzinka.uz da ‘Baxtli soat’ e’lon qilindi” — supermarket tarmoqlari mehmonlari shunday xabarni eshitishi mumkin. Va shu onda asosiysi o‘zingizni yo‘qotmasdan bir soat ichida 10 foizlik chegirma bilan xarid qilishingiz mumkin. “Baxtli soat” aksiyasi 17-dekabrda boshlanib, 25-dekabrgacha davom etadi.

Yaqinlariga sovg‘a va bayram dasturxoniga yeguliklar olishga ulgurmaganlar uchun 27-dekabrdan 31-dekabrgacha Korzinka.uz’ning barcha supermarketlari kun-u tun xizmat ko‘rsatadi. Tungi soat 01:00 dan tonggi soat 06:00 gacha Korzinka.uz barcha mehmonlarga sovg‘a sifatida xarid qilingan mahsulotlar qiymatidan 10% beradi va bu ushbu sovg‘adan kelayotgan 2015-yilda foydalanishingiz mumkin.